27/11/2012 | Administración LocalMunicipal
Cabanas
Notificación proposta sanción

Intentada a notificación do acto sinalado a empresa FORESTAL A CABANA e ao non resultar posible a súa práctica efectiva, de acordo co previsto no artigo 59.5 da Lei 30/1992, do 26 de decembro, do réxime xurídico das administracións públicas e do procedemento administrativo común, procédese a notificar mediante publicación no BOP e no taboleiro de anuncios do Concello de Cabanas a seguinte proposta de resolución: No procedemento sancionador instruído a FORESTAL A CABANA S. L como presunto responsable dunha infracción leve á Ordenanza municipal reguladora da protección do medio natural do concello de Cabanas, o Instrutor que suscribe formula proposta de resolución tomando como base os seguintes feitos e fundamentos de dereito: 1.- Por resolución de Alcaldía 089/2012, de data 16 de abril de 2012, iniciouse o procedemento sancionador a FORESTAL A CABANA S. L., para determinar a posible responsabilidade administrativa no que houbera podido incorrer polo feitos seguintes: Realización de saca de madeira por vías municipais sen a correspondente autorización e ocasionando danos nos camiños de Lugar de Valdedoso, parroquia de Salto, no término municipal de Cabanas.2.- Nomeado Instrutor e secretario, sen que o notificado inculpado promóvese recusación, instrúese o oportuno procedemento simplificado, de conformidade co artigo 23 do Real Decreto 1398/1993, de 4 de agosto, polo que se aproba o Regulamento do procedemento para o exercicio da potestade sancionadora, para o esclarecemento dos feitos, concedendo ós interesados un prazo de dez días para que presenten alegacións e documentos e para a proposición e práctica da proba. No prazo concedido ó efecto os imputados non formularon alegacións.3.- Incorporáronse ó expediente copia dos seguintes documentos: - Informe da Policía Local de data de 26 de xaneiro de 2012. - Notificación de Alcaldía de data de 19 de marzo de 2012. - Acuse de recibo de data de 22 de marzo de 2012. - Informe da Policía Local de data de 2 de abril de 2012. - Providencia de Alcaldía de data de 11 de abril de 2012. - Informe xurídico de Secretaría de data de 12 de abril de 2012. - Resolución 089/2012, de incoación de expediente sancionador de 16 de abril de 2012. - Notificación da resolución 089/2012 de 25 de xaneiro de 2012. - Devolución carta de notificación de data 30 de abril de 2012. - Devolución carta de notificación da resolución 089/2012 de data 6 de xuño de 2012. - Anuncio de imposibilidade de practicar a notificación de data de 28 de xuño de 2012. - Anuncio de publicación no BOP de data 28 de xuño de 2012. -Providencia do Instrutor do expediente, no que se solicita informe dos servizos técnicos de urbanismo de data 29 de xuño de 2012. - Informe técnico dos servizos técnicos municipais de avaliación de danos de 2 de xullo de 2012. -Providencia do Instrutor do expediente, no que se solicita informe dos servizos técnicos de urbanismo de data 3 de xullo de 2012. Segundo resulta da instrución do expediente, D/Dº FORESTAL A CABANA S. L realizou os seguintes feitos: “Operacións de obtención e transporte de madeira de tala no Lugar de Valedoso, parroquia de Santa Cruz.1.- Os feitos que se declaran probados son constitutivos da infracción tipificada no artigo 30. d da Ordenanza reguladora da protección do medio natural do Concello de Cabanas, sanción tipificada como leves no artigo 31. c que leva implícita una sanción de 300 a 6.000 euros segundo o disposto no artigo 33.1, de dita norma. A dita sanción deberanse engadir a infracción da Ordenanza municipal de Policía de camiños e vías rurais así como os danos ocasionados pola saca de madeira.2.- De dita infracción consumada é responsable en concreto en concepto de autor a empresa FORESTAL A CABANA S. L., pola execución de ditos feitos tal e como queda probado no procedemento instruído a tal efecto.3.- O competente para sancionar as infraccións é o alcalde, segundo resulta do establecido no artigo 21 da Lei 7/85 de 2 de Abril de Bases de Réxime Local.4.- Na tramitación deste procedemento observáronse as prescricións legais do regulamento do procedemento para o exercicio da potestade sancionadora, aprobado polo Real Decreto 1398/1993, de 4 de agosto. En virtude de todo o exposto e argumentado, Impoñer unha multa de 4000 euros a D/Dª EMPRESA FORESTAL A CABANA S. L como autor dos seguintes feitos OPERACIÓNS DE TALA, TRANSPORTE DE MADEIRA DE TALA NO LUGAR DE VALEDOSO EN AUTORIAZCIÓN MUNICIPAL E DANOS NA PISTA FORESTAL POLA QUE TRANSPORTARON A MADEIRA, que constitúe una infracción leve á Ordenanza municipal reguladora da protección do medio natural do concello de Cabanas. O que se lle notifica aos efectos do artigo 19 do Real Decreto 1398/1993, do 4 de agosto, polo que se aproba o Regulamento para o procedemento da execución da potestade sancionadora para que no prazo de quince días formule as alegacións e presente os documentos e informes que estime pertinentes ante o Instructor do procedemento. Cabanas a 8 de novembro de 2012 O Alcalde Asdo.; Germán Castrillón Permuy